text: Nu må de sælge is igen
  09 oktober 2012 kl. 15.31
  Viking-is har ikke måttet sælge is i Sydjylland på grund af et fogedforbud. Men torsdag udløber forbuddet, og så begynder firmaet igen at sælge i Sydjylland.
  Viking-is blev grundlagt af brødrene Tom og Per Roth fra Esbjerg.
  De kom begge fra Hjem-is, som klagede over, at de tog al deres viden med fra Hjem-is og begyndte at konkurrere med det samme koncept.
  Det udløste et fogedforbud som betød, at Viking-is ikke måtte sælge is i Sydjylland.
  Nu udløber forbuddet, hvorefter Viking-is igen må sælge is i det sydlige jylland.
  Hidtil har Viking-is solgt deres produkter i Region Midtjylland, Fyn og på Sjælland.
  